কাজী নজরুল ইসলাম    এই শিকল পরা ছল  মোদের এই শিকল পরা ছল  এই শিকল পরেই  শিকল তোদের করবো রে বিকল।।    তোদের বন্ধ কারায় আসা  মোদের বন্দী হতে নয়  ওরে ক্ষয় করতে আসা  মোদের সবার বাঁধন  ভয়  এই বাঁধন পরেই বাঁধন ভয়কে  করব মোরা জয়  এই শিকল বাঁধা পা নয়  এ শিকল ভাঙ্গা কল।।    ওরে ক্রন্দন নয় বন্ধন  এই শিকল ঝন ঝনা  এ যে মুক্তি পথের অগ্রদূতের  চরণ বন্দনা।  এই লাঞ্ছিতেরাই অত্যাচারকে  হানছে লাঞ্ছনা  ওদের অস্থি দিয়েই জ্বলবে দেশে  আবার বজ্রানল।